Gettu betur lið FAS ; Ingunn Ósk , Björgvin Freyr og Oddleifur . Uppfært : Vegna veðurs kemst tæknimaður frá RÚV ekki austur til okkar á Höfn . Þess vegna hefur keppninni sem vera átti í kvöld verið frestað til fimmtudagsins 16. janúar og hefst viðureignin klukkan 21:30 . Eins og við sögðum frá í síðustu viku sigraði lið FAS í Gettu betur lið Framhaldsskólans á Húsavík í Gettu betur . Fyrstu umferð lauk 8. janúar og strax að lokinni keppni var dregið í aðra umferð . Liðunum sem komust áfram úr fyrstu umferð var skipt í tvo styrkleikaflokka eftir stigafjölda . FAS dróst á móti FG sem er Fjölbrautaskólinn í Garðabæ . Önnur umferð fer fram í þessari viku . FAS keppir annað kvöld , 14. janúar klukkan 21:00 og líkt og í síðustu viku verður lið FAS staðsett í fyrirlestrasal Nýheima . Þeir sem vilja koma og styðja keppendur þurfa að mæta tímanlega . Núna verður keppninni útvarpað á Rás 2 og einnig á RÚV núll þannig að þeir sem ekki komast í Nýheima geta fylgst með . Að sjálfsögðu sendum við liðinu bestu óskir um gott gengi .